钦定古今图书集成/明伦汇编/官常典/第735卷 > 叶兰
## 钦定古今图书集成/明伦汇编/官常典/第735卷 > 叶兰

按《饶州府志》：“兰字楚庭，鄱阳人。父懋，有才识，善词章。
仕元，官至大中大夫，嘉兴路总管，多政迹。兰任太常
寺礼仪院奉礼郎，从父于浙。明太祖初立，周伯琦应
召，兰送以诗云：‘觅得神鳌休便休，不须重上钓鱼舟。
回头更向溪山望，明月芦花别是秋’。后伯琦以其名
荐，兰曰：‘吾世为元臣，义不可仕’。弗就。及再召，乘舟至”
河口，赴水死。别号“醉渔”，人咸义之。兰夙以诗名，尤善
歌赋。所著有《寓庵》等集行世。